དྲིན་གྱིས་བདེ་ཆེན་ཉིད། །སྐད་ཅིག་གིས་ནི་ཐོབ་འགྱུར་
བ། །བླ་མ་རིན་ཆེན་ལྟ་བུ་ཡི། །རྡོ་རྗེ་ཅན་ཞབས་པད་ལ་འདུད། །ཅེས་པ་ལན་གསུམ་གྱིས་ཕྱག་
བྱའོ། །དེ་ནས་གླིང་བཞི་རི་རབ་ཉི་ཟླ་རིན་ཆེན་སྣ་བདུན། བདག་གཞན་ཐམས་ཅད་ཀྱི་ལུས་ངག་
ཡིད་གསུམ་དགེ་རྩ་དང་བཅས་པ་ཕུལ་ནས། བདག་གཞན་ལུས་ངག་ཡིད་གསུམ་ལོངས་སྤྱོད་དུས་
གསུམ་དགེ་ཚོགས་བཅས། །རིན་ཆེན་མཎྜལ་བཟང་པོ་ཀུན་བཟང་མཆོད་པའི་ཚོགས་བཅས་པ། །བློ་
ཡིས་བསླངས་ནས་བླ་མ་ཡི་དམ་དཀོན་མཆོག་གསུམ་ལ་འབུལ། །ཐུགས་རྗེའི་དབང་གིས་བཞེས་
ནས་བདག་ལ་བྱིན་གྱིས་བརླབ་ཏུ་གསོལ། །ཞེས་བརྗོད་ཅིང་མཎྜལ་ཕུལ་བར་བྱ་སྟེ། འདི་ནི་རིགས་
དྲུག་ཀའི་སོ་སོའི་དམ་ཚིག་རྣམས་ཉིན་མཚན་ལན་དྲུག་བསྐྱང་བར་གསུངས་པའི་ནང་ནས་མཆོད་
པའི་ལས་ཀྱང་ཅི་ནུས་བྱ་བའི་དམ་ཚིག་བསྐྱང་བའང་ཡིན་ནོ༎
དེ་ནས་བླ་མའི་སྐྱོན་ལ་བརྟགས་པའི་ཉེས་དམིགས། ཡོན་ཏན་གྱི་ངོས་ནས་དད་པ་
བསྒོམས་ཤིང༌། བླ་མ་བསྟེན་པའི་ཕན་ཡོན་རྣམས་བློ་ནུས་ཅི་ཡོད་ཀྱིས་མདོ་རྒྱུད་ནས་གསུངས་
པ་ལྟར་བསམས་ལ། ཕྱིན་ཆད་བླ་མའི་སྐྱོན་ལ་ཅུང་ཟད་ཀྱང་མི་རྟོག་པའི་སྡོམ་སེམས་དྲག་པོ་བྱ་
ཞིང༌། ཡོན་ཏན་དྲན་པའི་དད་པ་དྲག་པོས། ཕྱིན་ཅི་ལོག་གི་བློ་སྣ་མཐའ་དག་འགག་པ་དང༌། ཕྱིན་
ཅི་མ་ལོག་པའི་བློ་སྣ་མཐའ་དག་སྐྱེ་བར་གསོལ་བ་གདབ། དེ་ནས། རྡོ་རྗེ་བསྡུ་བའི་ཕྱག་རྒྱས་སྤྱི་
བོར་བླ་མ་སྤྱན་དྲངས། བདག་ཉིད་ལ་དགྱེས་བཞིན་དུ་ཐིམས་པས། ལུས་ངག་ཡིད་གསུམ་དང་
སྐུ་གསུང་ཐུགས་དབྱེར་མི་ཕྱེད་པར་མོས་པར་བྱ་ཞིང༌། འདི་ནི་བླ་མའི་རྣལ་འབྱོར་ཐུན་དྲུག་ཏུ་
བསྒོམ་པ་ཡང་ཡིན་ལ། སློབ་དཔོན་དག་ཀྱང་གཟུང་བར་བགྱི། །ཞེས་པའི་དམ་ཚིག་ཐུན་དྲུག་ཏུ་
བསྐྱང་བའང་ཡིན་ཞིང༌། མཆོག་ཏུ་དད་པས་དུས་གསུམ་དུ། །དཀྱིལ་འཁོར་མེ་ཏོག་བཅས་ཐལ་
མོས། །སློབ་མས་བླ་མ་བསྙེན་བཀུར་ཞིང༌། །ཞབས་ལ་སྤྱི་བོས་ཕྱག་བྱའོ། །ཞེས་བླ་མ་ལྔ་བཅུ་པ་
ལས་གསུངས་པ་དེའི་བསླབ་བྱ་བསྲུང་བའི་ཚུལ་ཡང་ཡིན་ནོ༎
དེ་ནས་ཆོས་ཐམས་ཅད་རང་བཞིན་གྱིས་གྲུབ་པས་སྟོང་པའི་སྟོང་པ་ཉིད་ཀྱི་ངེས་པ་ཅི་ལྟར་

282 མཁས་གྲུབ་རྗེའི་གསུང་འབུམ་བ།
ཡོད་པ་ལྟར་གསལ་གདབ་ལ། ཅུང་ཟད་རེ་མཉམ་པར་བཞག་པར་བྱ་སྟེ། འདི་ནི་ཕན་ཡོན་མཐའ་ཡས་
མོད་ཀྱི། ཁྱད་པར་དུ། མིང་སོགས་བྲལ་བའི་ཆོས་རྣམས་ལ། །དེར་རྟོག་པ་ནི་བཅུ་གཅིག་པ། །ཞེས་
པའི་ལྟུང་བས་མ་གོས་པ་བྱེད་པའི་ཐབས་ཀྱང་ཡིན་ནོ། །དེ་ནས་རྡོ་རྗེ་སློབ་དཔོན་གྱི་དབང་ཐོབ་པ་
ཡིན་ན་རང་ལྷག་པའི་ལྷ་སྐུ་ཕྱག་རྒྱ་ཆེན་པོ་རྐྱང་པའམ། ཡུམ་ལ་རང་གི་ལག་པ་རྡོ་རྗེ་དང་དྲིལ་བུའི་
དེ་ཁོ་ན་ཉིད་དྲན་པའི་སྒོ་ནས་བཟུངས་པས་འཁྱུད་པར་མོས་ནས་བདེ་སྟོང་སྦྱར་བ་དྲན་པར་བྱ་སྟེ།
འདི་ནི་རྡོ་རྗེ་དྲིལ་བུ་ཕྱག་རྒྱ་འཛིན་པའི་དམ་ཚིག་དུས་དྲུག་ཏུ་བསྐྱང་བའོ། །བསྐྱེད་རིམ་ཐུན་བཞིའི་
རྣལ་འབྱོར་བསྒོམ་པ་ཡིན་ན། ཐུན་བཞི་པོ་ལ་བསྐྱེད་རིམ་ལས་ལོགས་སུ་འདི་མི་དགོས་སོ།།
དེ་ནས་དང་པོར་འདུལ་བའི་གཞིས་བསྡུས་ཀྱི་བསླབ་བྱ་རགས་པ་དང༌། ལྟུང་བ་འབྱུང་ཉེ་
བ་རྣམས་དང༌། རྣམ་འབྱེད་ཀྱི་སྡོམས་ཀྱིས་བསྡུས་པའི་ལྟུང་བ་རྣམས་སྡོམས་ཚིག་ཙམ་ཡང་ཡིད་
ལ་དྲན་པའི་སྒོ་ནས། འདི་རྣམས་རྒྱུད་ལ་མི་གོས་པ་དང༌། བསླབ་བྱའི་གནས་རྣམས་ལ་ལེགས་
པར་བསླབ་པར་བྱའོ་སྙམ་དུ་དྲན་ཤེས་དང་སྡོམ་སེམས་དྲག་པོ་བསྒོམ། དེའི་རྗེས་སུ་བྱང་སེམས་
ཀྱི་ཚུལ་ཁྲིམས་གསུམ་གྱི་མི་མཐུན་ཕྱོགས་དང༌། ཕར་ཕྱིན་དྲུག་གི་ཉེར་གནས་དང་འགལ་བའི་
ཉེས་པ་རྣམས་དང་། ཕམ་པ་དང་ཉེས་བྱས་རྣམས་ཀྱི་རྐང་གྲངས་ཙམ་རེའང་མ་མཐའ་ཡིད་ལ་
བསམས་ནས། དེ་རྣམས་རང་རྒྱུད་ལ་གོས་མ་གོས་ལེགས་པར་བརྟག་དཔྱད་བྱ་ཞིང༌། མ་གོས་
འདུག་ན་དགའ་བ་བསྒོམ། གོས་འདུག་ན་འགྱོད་པ་དྲག་པོ་བྱ་ཞིང་མྱུར་དུ་ཕྱིར་འཆོས་པའི་འདུན་
པ་དྲག་པོ་བྱ། སྔར་གོས་མ་གོས་གང་ཡིན་ཀྱང་ཕྱིན་ཆད་སྲོག་ལ་བབ་ཀྱང་མ་གོས་པར་བྱའོ་སྙམ་
དུ་སྡོམ་སེམས་དྲག་པོ་བསྒོམ།
དེའི་རྗེས་སུ། སྡོམ་པ་བསྒྲག་གཟུང་གི་སྐབས་ཀྱི་བསླབ་བྱ་རྣམས་དང་། བླ་མ་ལྔ་བཅུ་
པ་དང༌། རྩ་ལྟུང་བཅུ་བཞི། སྦོམ་པོ་རྣམས་དང་བཅས་པ་མ་མཐའ་རྐང་གྲངས་ཙམ་ཡན་ཆད་ཀྱིས་
དྲན་པར་བྱས་ཏེ། དེ་རྣམས་ཀྱི་བསླབ་བྱ་དང་འགལ་བའི་ཉེས་པ་དང༌། ལྟུང་བ་རྣམས་རྒྱུད་ལ་
གོས་མ་གོས་བརྟག་དཔྱད་བྱ་ཞིང༌། མ་གོས་འདུག་ན་དགའ་བ་བསྒོམ། གོས་འདུག་ན་འགྱོད་པ་
དྲག་པོས་མྱུར་དུ་ཕྱིར་འཆོས་པའི་འདུན་པ་དྲག་པོ་བྱ། སྔར་གོས་མ་གོས་ཇི་ལྟར་ཡིན་ཀྱང་ཕྱིན་
ཆད་སྲོག་ལ་བབ་ཀྱང་མི་གོས་པར་བྱའོ། །སྙམ་དུ་སྡོམ་སེམས་དྲག་པོ་བསྒོམ་པར་བྱའོ། །འདི་ནི་

མཁས་གྲུབ་རྗེའི་གསུང་ཐོར་བུ། 283
བསླབ་པ་མི་ཉམས་ཤིང་རྣམ་པར་དག་པར་བྱེད་པའི་ཐབས་རྨད་དུ་བྱུང་བ་སྟེ། དེ་ཡང་རྒྱུད་རྡོ་རྗེ་
རྩེ་མོ་ལས། ཉིན་དང་མཚན་མོ་ལན་གསུམ་དུ། །ཉིན་རེ་ཞིང་ནི་བཟླ་བར་བྱ། །གང་ཚེ་ཉམས་གྱུར་
རྣལ་འབྱོར་པ། །ཁ་ན་མ་ཐོ་སྦོམ་པོར་འགྱུར།‘།ཞེས་སྔགས་ཀྱི་བསླབ་བྱ་རྣམས་ཉིན་ཞག་རེ་ལ་
ལན་དྲུག་དྲུག་ཏུ་བཟླ་བ་སྟེ་བསྔོ་བགྲང་བྱེད་ཅིང་དྲན་ཤེས་བསྟེན་དགོས་པར་གསུངས་པའི་བསླབ་
བྱ་བསྲུང་ཚུལ་ཡིན་ལ། དེ་བཞིན་དུ་སྡོམ་པ་གཞན་གཉིས་ལའང་གྲུབ་ན་བསླབ་པ་བསྲུང་བའི་
ཐབས་མཆོག་ཏུ་འགྱུར་བ་ཡིན་ནོ༎
དེ་ནས་བདག་ཉིད་བསླབ་བྱ་ལས་མི་འདའ་བར་མ་ཟད། གཞན་རྗེས་སུ་འཛིན་པའི་ཡན་
ལག་ཏུ་ཐེག་པ་གསུམ་དང་ཕྱི་ནང་གི་དམ་པའི་ཆོས་མ་ལུས་པ་བཤད་སྒྲུབ་ཀྱི་སྒོ་ནས་གཟུང་བར་
བྱའོ། །སྙམ་དུ་ཡིད་ལ་བརྣགས་ནས་བསྒོམ་པར་བྱ་སྟེ། འདི་ནི་པདྨའི་རིགས་ཀྱི་དམ་ཚིག་ལན་དྲུག་
ཏུ་བསྐྱང་པའང་ཡིན་ལ། ཆོས་སྤོང་བའི་ལས་ཀྱི་སྒྲིབ་པ་དུ་མ་བསྲབས་པར་འགྱུར་བ་དང་། བསོད་
ནམས་ཀྱི་ཚོགས་མཐའ་ཡས་པ་སྡུད་པ་ཡིན་ནོ༎
དེ་ལྟར་བྱས་པ་ཐམས་ཅད་ཀྱི་དགེ་བས་མཚོན་པ་བདག་གི་ལུས་ལོངས་སྤྱོད་དུས་གསུམ་
དུ་བསགས་པའི་དགེ་བ་དང་བཅས་པ་ཐམས་ཅད་སེམས་ཅན་ཐམས་ཅད་ལ་ལྟོས་མེད་དུ་བཏང་
བའི་བསམ་པས་བསྔོ་བ་བྱ་བ་ནི། དེ་ལྟར་འདི་དག་ཀུན་བྱས་ཏེ། །དགེ་བ་བདག་གིས་བསགས་
པ་གང༌། །དེས་ནི་སེམས་ཅན་ཐམས་ཅད་ཀྱི། །སྡུག་བསྔལ་ཐམས་ཅད་སེལ་བར་ཤོག །འགྲོ་བ་
ནད་པ་ཇི་སྲིད་པར། །ནད་གསོས་གྱུར་གྱི་བར་དུ་ནི། །སྨན་དང་སྨན་པ་ཉིད་དག་དང༌། །དེ་ཡི་
ནད་གཡོག་བྱེད་པར་ཤོག །ཟས་དང་སྐོམ་གྱི་ཆར་ཕབ་སྟེ། །བཀྲེས་དང་སྐོམ་པའི་སྡུག་བསྔལ་
བསེལ། །མུ་གེའི་བསྐལ་པ་བར་མ་ལ། །བདག་ནི་ཟས་དང་སྐོམ་དུ་གྱུར། །སེམས་ཅན་ཕོངས་
ཤིང་དབུལ་བ་ལ། །བདག་ནི་མི་ཟད་གཏེར་གྱུར་ཏེ། །ཡོ་བྱད་མཁོ་དགུ་སྣ་ཚོགས་སུ། །མདུན་དུ་
ཉེ་བར་གནས་གྱུར་ཅིག །བདག་གི་ལུས་དང་ལོངས་སྤྱོད་དང༌། །དུས་གསུམ་དགེ་བ་ཐམས་ཅད་
ཀྱང༌། །སེམས་ཅན་ཀུན་གྱི་དོན་གྱི་ཕྱིར། །ཕངས་པ་མེད་པར་གཏང་བར་བྱ། །ཐམས་ཅད་བཏང་བས་
མྱ་ངན་འདའ། །བདག་བློ་མྱ་ངན་འདས་པ་བསྒྲུབ། །ཐམས་ཅད་བཏང་བར་ཆབས་གཅིག་ལ། །སེམས་
1 བཀའ་འགྱུར། དཔེ་བསྡུར་མ། དེབ། ༨༤ ཤོག ༥༣༡ ཕྲེང་། ༤

284 མཁས་གྲུབ་རྗེའི་གསུང་འབུམ་བ།
ཅན་རྣམས་ལ་གཏང་བ་མཆོག །བདག་གིས་ལུས་ཅན་ཐམས་ཅད་ལ། །ལུས་འདི་ཅི་བདེར་བྱིན་
ཟིན་གྱིས། །རྟག་ཏུ་གསོད་དང་སྨོད་པའམ། །བརྡེག་སོགས་ཅི་དགར་བྱེད་ལ་རག །བདག་གི་ལུས་
ལ་གཙེ་བྱེད་དམ། །ཅོ་འདྲི་ག་ཞའི་རྒྱུ་བྱེད་ཀྱང༌། །བདག་གི་ལུས་འདི་བྱིན་ཟིན་གྱིས། །འདི་འདྲའི་
ཁ་ཏས་ཅི་ཞིག་བྱ། །དེ་ལ་གནོད་པར་མི་འགྱུར་བའི། །ལས་གང་ཡིན་པ་བྱེད་དུ་ཆུག །བདག་ལ་
དམིགས་ནས་ནམ་དུ་ཡང༌། །འགའ་ཡང་དོན་མེད་མ་གྱུར་ཅིག །བདག་ལ་བརྟེན་ནས་གང་དག་
གིས། །ཁྲོ་བའམ་དད་པའི་སེམས་བྱུང་བ། །དེ་ཉིད་རྟག་ཏུ་དེ་དག་གི །དོན་ཀུན་གྲུབ་པའི་རྒྱུར་གྱུར་
ཅིག །གང་དག་བདག་ལ་ཁ་ཟེར་རམ། །གཞན་དག་གནོད་པ་བྱེད་པའམ། །དེ་བཞིན་འཆར་ཁ་གཏོང་
ཡང་རུང་། །ཐམས་ཅད་བྱང་ཆུབ་སྐལ་ལྡན་གྱུར། །བདག་ནི་མགོན་མེད་རྣམས་ཀྱི་མགོན། །ལམ་
ཞུགས་རྣམས་ཀྱི་དེད་དཔོན་དང༌། །བརྒལ་འདོད་རྣམས་ཀྱི་གྲུ་དང་ནི། །གཟིངས་དང་ཟམ་པ་ཉིད་དུ་
གྱུར། །གླིང་དོན་གཉེར་ལ་གླིང་དང་ནི། །གནས་མལ་འདོད་ལ་གནས་མལ་དང་། །མར་མེ་འདོད་ལ་
མར་མེ་དང་། །བདག་ནི་ལུས་ཅན་བྲན་འདོད་པ། །ཀུན་གྱི་བྲན་དུ་འགྱུར་བར་ཤོག །ཡིད་བཞིན་ནོར་
བུ་བུམ་པ་བཟང༌། །རིག་སྔགས་གྲུབ་དང་སྨན་ཆེན་དང༌། །དཔག་བསམ་གྱི་ནི་ཤིང་ཆེན་དང༌། །ལུས་
ཅན་ཀུན་གྱི་འདོད་འཇོར་གྱུར། །ས་སོགས་འབྱུང་བ་ཆེན་པོ་དང༌། །ནམ་མཁའ་བཞིན་དུ་རྟག་པར་
ཡང༌། །སེམས་ཅན་དཔག་ཏུ་མེད་པ་ཡི། །རྣམ་མང་ཉེར་འཚོའི་གཞིར་ཡང་ཤོག །དེ་བཞིན་ནམ་
མཁའི་མཐས་གཏུགས་པའི། །སེམས་ཅན་ཀུན་ལ་རྣམ་ཀུན་ཏུ། །ཐམས་ཅད་མྱ་ངན་འདས་བར་
དུ། །བདག་ནི་ཉེར་འཚོའི་གཞིར་ཡང་ཤོག་།ཅེས་དོན་ཡིད་ལ་དྲན་བཞིན་པའི་སྒོ་ནས་བརྗོད་པར་བྱ་
སྟེ། འདི་ནི་ལྷག་པའི་བསམ་པ་སྦྱོང་བ་དང༌། ཐེག་པ་ཆེན་པོའི་བསྔོ་བ་རྣམ་པར་དག་པའང་ཡིན་ལ།
རིགས་ལྔའི་སྡོམ་པ་འཛིན་པའི་ཚེ་ཉིན་མཚན་ལན་དྲུག་ཏུ་སྦྱིན་པ་རྣམ་བཞི་སྟེར་བར་ཁས་བླངས་
པའི་སྦྱིན་པ་གཉིས་གོང་དུ་སོང་ཚར་ཞིང༌། འདིར་ལུས་ལོངས་སྤྱོད་དགེ་རྩ་དང་བཅས་པ་སེམས་
ཅན་ལ་བཏང་བས། ཟང་ཟིང་གི་སྦྱིན་པ་དང༌། ཆོས་ཀྱི་སྦྱིན་པ་གཉིས་གཏོང་བའི་བསླབ་བྱའང་
ལེགས་པར་བསྲུང་བའི་ཐབས་སུ་འགྱུར་བ་ཡིན་ནོ༎
ཐུན་རེ་རེའི་མགོར་ཡང་བྱང་ཆུབ་ལྟུང་བཤགས་ཚར་རེ་རེ་སྦྱར་ན། ཉིན་དང་མཚན་
1 བསྟན་འགྱུར། དཔེ་བསྡུར་མ། དེབ། ༦༡ ཤོག ༩༦༢ ཕྲེང༌། ༡༢

མཁས་གྲུབ་རྗེའི་གསུང་ཐོར་བུ། 285
མོ་ལན་གསུམ་དུ། །ཕུང་པོ་གསུམ་པ་གདོན་བྱ་ཞིང༌། །རྒྱལ་དང་བྱང་ཆུབ་སེམས་བརྟེན་
པས། །ལྟུང་བའི་ལྷག་མ་དེས་ཞི་བྱ།‘།ཞེས་གསུངས་པ་ཉམས་སུ་བླངས་བར་འགྱུར་བ་ཡིན་
ནོ། །དེ་ལྟར་སྐྱབས་འགྲོ་ནས་བསྔོ་བའི་བར་འདི་ཉིན་ཞག་གཅིག་ལ་ཆ་དྲུག་ཏུ་བགོས་པའི་ཆ་རེ་
རེའི་ནང་དུ་ལན་རེ་ཚང་བར་ཉམས་སུ་བླངས་པས། ཞག་གཅིག་ལ་ལན་དྲུག་ཏུ་བྱེད་དགོས་པའི་
སྡོམ་པ་གསུམ་གྱི་བསླབ་བྱ་རྣམས་ཀྱང་ཚང་བར་འགྱུར་ཞིང་། ཟབ་ཆོས་རྨད་དུ་བྱུང་བར་གྲགས་
པའི་ཉམས་ལེན་མང་པོ་ཞིག་གིས་ཆ་ཙམ་དུ་ཡང་བསྒྲུན་པར་མི་ནུས་པའི་ཉམས་ལེན་གྱི་སྡོམས་
ཆེན་པོ་སྔོན་མེད་པའི་བཀའ་སྲོལ། རྒྱལ་བ་དགྱེས་པའི་ལམ་རྣམ་པར་དག་པ་ཡིན་པས། རྣམ་
དཔྱོད་དང་ལྡན་པ་དག་གིས་ཉམས་ལེན་གྱི་གཙོ་བོར་ཟུངས་ཤིག །ཡོན་ཏན་ཀུན་གྱི་རྩ་བ་ཚུལ་
ཁྲིམས་ཏེ། །དངོས་གྲུབ་ཀུན་གྱི་རྩ་བ་དམ་ཚིག་ཅེས། །རྒྱལ་བས་མདོ་རྒྱུད་ཀུན་ལས་ལན་མང་
དུ། །ནན་ཏན་ཆེན་པོས་ཡང་ཡང་གསུངས་མོད་ཀྱི། །གངས་རིའི་ཁྲོད་འདིར་གཏམ་འདི་རིང་
ནས་ནུབ། །རྩ་བ་རུལ་བའི་ཆུ་ཤིང་ལོ་མ་ལས། །དཔག་བསམ་འབྲས་བུ་རེ་བས་ཕྱོགས་ཀུན་
གང༌། །ཐུབ་བསྟན་མིང་ཙམ་ལྷག་མར་གྱུར་པའི་དུས། །རྒྱལ་བའི་གདུང་འཚོབ་རྗེ་བཙུན་ཙོང་ཁ་
པ། །སྨོན་ལམ་དབང་གིས་བྱང་གི་ཕྱོགས་འདིར་བྱོན། །རྒྱལ་བའི་བསྟན་པ་རྒྱལ་བའི་དགོངས་པ་
བཞིན། །སྔོན་མེད་གཞི་ནས་བཙུགས་པའི་བཀའ་སྲོལ་གྱིས། །སྐལ་ལྡན་རྣམས་ཀྱི་བློ་གྲོས་མིག་
ཕྱེ་ཞིང༌། །གསུང་རབ་མ་ལུས་ཉམས་སུ་ལེན་པའི་ཚུལ། །རྒྱལ་བ་དགྱེས་པའི་ལམ་བཟང་གསལ་
མཛད་ནས། །བདག་ཅག་རྣམས་ལ་ཕན་པའི་དོན་པོ་མཛད། །ཚུལ་འདི་ད་དུང་སྐལ་ལྡན་གདུལ་
བྱ་ལ། །ཕན་བདེ་སྩོལ་བའི་ལམ་བཟང་ཡུན་རིང་དུ། །ཉམས་པར་མ་གྱུར་ཅིག་ཅེས་རབ་བསམས་
ནས། །ཐུན་དྲུག་རྣལ་འབྱོར་ཉམས་སུ་ལེན་པ་ཡི། །ཕྱག་ལེན་འདི་ཡང་བདག་གིས་ཡི་གེར་
བྲིས། །དགེ་བ་འདི་ཡིས་བདག་དང་འགྲོ་བ་ཀུན། །སྐྱེ་བ་ཀུན་ཏུ་བླ་མས་རྗེས་བཟུངས་ནས། །རྒྱལ་
བ་དགྱེས་པའི་ཉམས་ལེན་དྲི་མེད་ཀྱིས། །དོན་གཉིས་མཐར་ཕྱིན་མྱུར་དུ་གྲུབ་གྱུར་ཅིག།
ཐུན་དྲུག་གི་རྣལ་འབྱོར་ཉམས་སུ་ལེན་པའི་ཚུལ་གྲངས་དང་གོ་རིམས་སུ་བསྒྲིགས་པ་
འདི་ནི། སྔོན་ཆད་གངས་རིའི་ཁྲོད་དུ་འདི་འདྲ་བའི་ཉམས་ལེན་གྱི་ཐ་སྙད་ཙམ་ཡང་མ་གྲགས་ཤིང༌།
1 བསྟན་འགྱུར། དཔེ་བསྡུར་མ། དེབ། ༦༡ ཤོག ༩༧༨ ཕྲེང༌། ༢༡

286 མཁས་གྲུབ་རྗེའི་གསུང་འབུམ་བ།
བདག་གི་བླ་མ་འབའ་ཞིག་གིས་མདོ་རྒྱུད་མ་ལུས་པའི་དོན་ཉམས་སུ་ལེན་པའི་གཞི་དམ་ཚིག་དང་
སྡོམ་པར་དགོངས་ནས། དེ་ཉིད་དག་པར་བྱེད་པའི་ཐབས་སུ་ཐུན་དྲུག་གི་རྣལ་འབྱོར་ཉམས་སུ་ལེན་
པ་འཆག་མེད་དུ་བྱེད་པ་སྡོམ་པ་གསུམ་ཁས་བླངས་པ་ཙམ་ལ་མ་བཞག་པར་ཉམས་འོག་ཏུ་ཚུད་
པར་བྱེད་པའི་ཉམས་ལེན་གྱི་བཀའ་སྲོལ་རྨད་དུ་བྱུང་བ་བཙུགས་པ་ལག་ཏུ་བླང་བདེ་བའི་ཐབས་སུ།
རྗེ་དེ་ཉིད་ཀྱི་གསུང་དང་མི་འགལ་བར། རྗེ་བཙུན་བླ་མ་རྒྱལ་བ་ཀུན་གྱི་ངོ་བོ་ཙོང་ཁ་པ་ཆེན་པོའི་
བཀའ་དྲིན་གྱིས་ཉེ་བར་འཚོ་བའི་མང་དུ་ཐོས་པའི་བཙུན་པ་དགེ་ལེགས་དཔལ་བཟང་པོས་སྦྱར་
བའོ། །འདི་ནི་བཀའ་རྒྱུད་འདིའི་ཐུན་མོང་མ་ཡིན་པའི་མན་ངག །བོད་ལ་གསེར་ཆོས་སུ་གྲགས་པ་
ཕལ་ཆེ་བའི་འགྲན་ཟླ་མ་ཡིན་པས། སྣོད་དུ་མི་རུང་བ་དག་ལ་ཤིན་ཏུ་སྦ་བར་བྱ་བ་ཡིན་ནོ༎ ༎